recursal/SuperWikiNEXT-32B huggingface dataset:
**Amenhotpe I** (memerintah 1545-1525 BCE) merupakan raja kedua dalam dinasti ke lapan
belas, Kerajaan Baru Mesir. Sungguhpun dia dapat dipastikan sebagai anak raja
sebelumnya, Ahmose (memerintah 1569-1545 BCE) dan isterinya Ahmose–Nefertari,
hubungan Amenhotpe I dengan keluarga lainnya tidak begitu jelas direkodkan.

Hubungannya dengan Ahotpe II yang pernah dipercayai sebagai isteri & saudara, kini
dipercayai sebagai neneknya. Merit-Amun I kekal sebagai "Isteri Raja Agung" tetapi
jelas bukannya "Ibu Raja". Seorang lagi isteri, Sitkamose direkodkan di stelea
dinasti ke sembilan belas.

Amenhotpe I dipercayai tidak memiliki anak kandung. Isteri kepada Thutmose I,
Ahmose dipercayai sebagai saudara perempuan kepada Amenhotpe I, tetapi hal ini
dipertikaikan kerana Ahmose bukannya "Puteri Raja". Satu-satu hubungan Ahmose 
adalah dengan Thutmose I, dan dia kemungkinannya merupakan saudara dan isteri
Thutmose I.

Amenhotpe I kemungkinannya telah mengukuh dan menyepadukan kejayaan bapanya tetapi
pemerintahannya kurang direkodkan. Sejarahwan Yunani-Mesir, Manetho (sekitar
305-285 BCE) menempatkan pemerintahannya sebagai dua puluh tahun dan tujuh bulan
yang menyamai dengan tempoh pemerintahannya 21 tahun. Tidak terdapat bukti kukuh
mengenai pemerintahan bersamannya dengan bapanya Ahmose atau dengan pemerintah
berikutnya Thutmose I.

Usaha pembinaan Amenhotpe I direkodkan dengan lebih baik. Di Karnak dia membina
kuil alabaster yang dikenali sebagai "Peringatan Berkekalan Amun". Di Deir
el-Bahri dan di Dra Abul naga dia membina logi balak di El-kab, terdapat kuil bagi
Nekhbet. Di Abydos dia menyiapkan kuil Ahmose. Di Kom Ombo, Elephantine, Shatt
el-Rigal, dan Gebel es-Silsila beberapa blok diukir dengan namanya masih kekal.

Amenhotpe I merupakan raja Mesir pertama yang mengasingkan makam dan kuil
pengebumiannya sebagai usaha mengelirukan perompak. Kuil pengebumiannya
kemungkinannya terletak di Deir el-Bahri di mana Rumah Amenhotpe di Taman terletak
dalam kuil peringatan Hatshepsut. Dua makan tidak bertanda di Lembah Raja-raja
telah dikaitkan dengan Amenhotpe I, tetapi tiada satupun menyerupai gambaran 
makamnya yang direkod dalam Papyrus Abbott. Mumminya ditanam semula oleh paderi
dinasti dua puluh satu selepas makamnya dirompak. ia dijumpai bersama mummi diraja
lain di Deir el-Bahri.

Generasi Mesir berikutnya memuliakan Amenhotpe I di Deir el-Medina, di mana dia
disembah sebagai dewa tempatan, sebagaimana ibunya. Dia juga diketahui sebagai
sumber ramalan. Amenhotpe I diwakili dalam tiga bentuk: Amenhotpe Bandar;
Amenhotpe Kecintaan Amun; dan Amenhotpe Medan utama.

Rujukan
-------

1. ↑
2. ↑  Clayton, p.100.

* The Oxford Encyclopedia Of Ancient Egypt, Donald B. Redford - Volume 1, 2001
**Masjid Permatang Keriang** merupakan sebuah masjid di Daerah Kepala Batas, Pulau Pinang. Dibina pada tahun 1897 menurut tahun yang ditulis di tangga lama masjid. Namun, begitu, sebelum masjid ini dibina, terdapat 1 masjid yang lebih lama yang berada bersebelahan kubur lama di kampung permatang rawa penaga. Masjid itu dirobohkan setelah masjid baru siap dibina di kampung permatang keriang. Menurut waris pengasas Masjid ini, Allahyarham Othman bin Saad bahawa Masjid ini didirikan oleh Haji Abdullah bin Haji Ahmad. Imam pertama masjid ini ialah Lebai Mat Saman bin Lebai Qadin yang merupakan sepupu kepada Haji Abdullah bin Haji Ahmad.Beliau juga ada menulis tafsir alQuran dan manuskrip maulud jawi. Antara ciri asal yg dapat dilihat di masjid ini adalah di bahagian ruang utama masjid iaitu mihrab, mimbar, ukiran bunga diatas dinding mihrab dan hiasan kayu di tingkap dan pintu. Mengenai mimbar masjid ini, menurut Othman, mimbar ini dibina oleh tukang yang bernama Mat Jasin dari Pulau Mertajam, ketika penduduk kampung hendak membawa mimbar ke masjid, mereka dikatakan meminta seorang orang alim bernama Tok Syeikh Waksa yang tinggal di kota kuala muda untuk berada di atas mimbar dan mengusung ke masjid supaya dapat diambil berkat. Antara Negeri Pulau Pinang terbahagi kepada enam daerah pentadbiran agama.

Pautan luar
-----------

* Gambar Masjid Permatang Keriang.
**Selangor TV** (dahulunya dikenali sebagai **TV Selangor**) adalah saluran televisyen digital terestrial milik kerajaan negeri Selangor Darul Ehsan serta dipegang hak milik oleh Media Selangor Sdn Bhd. Selangor TV mula beroperasi pada tahun 2008 susulan pelantikan Menteri Besar Selangor ke-14 ketika itu,  Tan Sri Abdul Khalid Ibrahim dari Parti Keadilan Rakyat. Selangor TV diwujudkan untuk menyebarkan pelbagai pengetahuan am, isu-isu terkini, hiburan, seni tradisi, variasi umum, liputan berita, dan juga perkembangan semasa dari lapan buah negeri iaitu Selangor, Kuala Lumpur, Putrajaya, Negeri Sembilan, Melaka, Perak, Pulau Pinang, dan Johor.

Selangor TV kini beroperasi sepenuhnya di Menara Bank Rakyat, Shah Alam, Selangor. Selangor TV adalah stesen televisyen digital milik penuh kerajaan negeri Selangor. Buat masa ini, siaran televisyen Selangor TV hanya boleh ditonton menerusi saluran televisyen online secara percuma dan juga melalui platform media sosial seperti YouTube, Facebook, Instagram, TikTok, dan Threads.

Siaran Selangor TV menggunakan Bahasa Melayu sebagai bahasa utama, selain juga bahasa-bahasa lain seperti Bahasa Inggeris, Bahasa Mandarin, dan Bahasa Tamil. Siaran televisyen digital Selangor TV kini bersiaran bermula dari jam 7:00 pagi hingga 10:00 malam setiap hari, tanpa sebarang gangguan siaran. Kini Selangor TV dipegang hak milik sepenuhnya di bawah Kerajaan Negeri Selangor dan disahkan penyiarannya oleh Kementerian Komunikasi Malaysia.

Lihat juga
----------

* Senarai stesen televisyen di Malaysia

Pautan luar
-----------

* Laman rasmi Selangor TV

|  |  |
| --- | --- |
| Ikon tunas | Rencana berkaitan televisyen ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Mohd Redzuan bin Abdul Aziz** atau lebih dikenali sebagai **Oney** merupakan salah seorang penyanyi rock terkenal Malaysia.

Latar belakang
--------------

Beliau berasal dari Pulau Pinang dan merupakan bekas pelajar Sekolah Menengah Kebangsaan Abdullah Munshi.

Pembabitan awal
---------------

Oney mula menceburi bidang muzik ketika berusia sekitar 18 tahun. Beliau pernah menjadi vokalis kumpulan Lipanbara pada awal dekad 90-an apabila vokalis asalnya, Ismail atau Yell menarik diri selepas merakamkan dua lagu dalam album **Rock Galactica.** Lipanbara sempat merakamkan dua album sebelum berpecah sekitar tahun 1993.

Sebagai vokalis May
-------------------

Kemudian Oney menyertai kumpulan May dari tahun 1997 hingga 2002 iaitu selepas Yantzen meninggalkan kumpulan tersebut. Beliau sempat merakamkan dua buah album bersama kumpulan tersebut di mana lagu hitnya berjudul **Jemu** masih diminati sehingga sekarang.

Beliau turut mempelbagaikan kebolehannya dalam bidang seni suara apabila diberi peluang berduet dengan penyanyi wanita, Safura dalam lagu pop balada berjudul **Jangan Menangis Sayang** ciptaan komposer **Eddie Hamid** dan penulis lirik **Man Toba**.

Oney menamatkan tugasnya apabila vokalis asal May, Mus kembali kepada kumpulan tersebut pada tahun 2002. Selepas keluar daripada May, beliau menubuhkan sebuah kumpulan baru yang diberi nama Jump-P pada tahun 2003.

Diskografi
----------

### Bersama Lipanbara:

1. Tanda Tanya (1991)
2. Harimau (1992)

Oney (kanan) bersama Mus dan Yantzen pada sekitar tahun 2011
### Bersama May:

1. Penaklukan (1997)
2. Keras (1997)
3. 3 Generasi May (1998)
4. Rock Klasik (2008)

### Bersama Jump-P:

1. Halusinasi (2006)
2. Wujud (2013)

### Lagu lain:

1. Jangan Menangis Sayang (1998) - duet bersama Safura (album *Nangis Punya!)*

Rujukan
-------

* MELAYUROCK\_Lipanbara
* Kumpulan Rock Lagenda - MAY
* Bangga teruskan vokal MAY Diarkibkan 2015-02-23 di Wayback Machine
* Kumpulan JUMP-P Diarkibkan 2016-03-05 di Wayback Machine
* Jump-p punya tarikan di luar negara Diarkibkan 2015-09-24 di Wayback Machine
* Jump-p serpihan band 90-an[*pautan mati kekal*]
Kempen pilihan raya untuk presiden Indonesia 2024 bagi calon ketiga iaitu Ganjar Pranowo telah dilancarkan secara rasmi pada April 2023, selepas partinya iaitu Parti Demokrasi Indonesia Perjuangan (PDI-P) telah mengesahkan pencalonannya pada 21 April 2023. Sebelum dicalonkan sebagai calon presiden, Ganjar Pranowo merupakan gabenor Jawa Tengah selama dua penggal. Pada 18 Oktober 2023, parti PDI-P telah mengesahkan bahawa Mahfud MD menjadi calon naib presiden dan akan berpasangan dengan Ganjar Pranowo untuk bertanding dalam pilihan raya.

Latar belakang
--------------

Ganjar Pranowo telah terpilih sebagai gabenor Jawa Tengah, iaitu salah satu provinsi yang terdapat di Indonesia pada tahun 2013. Selepas dipiluh menjabat jawatan gabenor selama dua penggal, kebolehan pencalonan Ganjar sebagai Presiden Indonesia diapungkan dengan penyandang semasa, Joko Widodo (atau Jokowi) mencapai dua penggal. Walaupun begitu, ada beberapa pegawai kerajaan yang mencadangkan lanjutan kepada had penggal, namun isu itu digantung. Sejurus selepas pilihan raya presiden Indonesia 2019, sebilangan pengundi mula menganggapi bahawa Ganjar merupakan calon yang berpotensi bertanding dalam pilihan raya seterusnya, dan menjelang tahun 2020, Ganjar merupakan calon dengan pengundian tertinggi. Menjelang pertengahan tahun 2022, media Indonesia mula menafsirkan tindakan Jokowi sebagai bentuk sokongan kepada Ganjar.

Rujukan
-------

1. ↑  "Resmi, Mahfud MD Bakal Cawapres Ganjar Pranowo". *kompas.com* (dalam bahasa Indonesia). 18 October 2023. Dicapai pada 2023-10-18.
2. ↑  "Indonesia's ruling party backs Ganjar for 2024 presidency". *Free Malaysia Today* (dalam bahasa Inggeris). 21 April 2023. Dicapai pada 21 April 2023.
3. ↑  "Disebut Jadi Kandidat Capres 2024, Begini Jawaban Ganjar Pranowo". *KOMPAS.com* (dalam bahasa Indonesia). 4 July 2019. Dicapai pada 21 April 2023.
4. ↑  Sutrisno, Elvan Dany (25 May 2022). "Gestur Jokowi Dukung Ganjar, Megawati Jadi Kunci". *detiknews* (dalam bahasa Indonesia). Dicapai pada 21 April 2023.
Puncak Gunung Nuang terletak di atas sempadan negeri Selangor dan Pahang. Titik pertemuan tiga negeri iaitu Selangor, Pahang dan Negeri Sembilan terletak tidak jauh dari puncak Nuang.

Tingginya 1493 meter,  pada kedudukan 3.3 ' Utara , 101.9'Timur.
Boleh didaki dari tiga arah :

* Dari Kuala Pangsoon di Hulu Langat.
* Dari Kampung Kemensah, Gombak.
* Dari Bukit Tinggi , Bentong, Pahang

Merupakan gunung ketiga tertinggi di Selangor, ia merupakan salah satu sasaran pendakian popular. Di atas gunung telah dibina penanda puncak berbentuk tiga segi daripada besi. Jalan mendaki telah dibina oleh Jabatan Perhilitan dan Pejabat Daerah Hulu Langat bagi memudahkan para pendaki. Namun begitu beberapa kemalangan dan insiden hilang masih berlaku. Sebuah gua dikatakan ada di sini. Di sini juga terdapat kawasan peliharaan buluh terbesar di Selangor dan mungkin juga di Malaysia. 

Para pendaki boleh ikut saluran paip air yang dibina hingga ke kolam air. Gunakan pemandu arah Orang asli suku Temuan dari Kuala Pangsoon jika perlu.

Galeri
------

* Pemandangan sebelum sampai puncak Gunung Nuang.Pemandangan sebelum sampai puncak Gunung Nuang.

Permohonan permit
-----------------

*Gunung Nuang* di negeri Pahang sering menjadi tumpuan kepada aktiviti pendakian di kalangan pendaki dan ia terletak dalam Hutan Simpanan Kekal (HSK) Negeri Pahang. Bagi menjalankan sebarang aktiviti dalam Hutan Simpanan Kekal, setiap pengunjung perlu mendapatkan permit memasuki Hutan Simpanan Kekal terlebih dahulu dari Jabatan Perhutanan Negeri Pahang.

Rujukan
-------

1. ↑  Urban Ecosystem Studies in Malaysia: A Study of Change  
edited by Noorazuan Hashim, Ruslan Rainis
2. ↑  Pasoh: Ecology of a Lowland Rain Forest in Southeast Asia  
edited by T. Okuda, N. Manokaran, Y. Matsumoto, Kaoru Niiyama, S.C. Thomas, P.S. Ashton
3. ↑  Lobu Tua Sejarah Awal Barus  
edited by Claude Guillot

Pautan luar
-----------
Kisah Nyata **Anak Lorong** merupakan sebuah drama di slot Cerekarama TV3 arahan Khairul Amri Haji Khalid (Keoi). Ia diterbitkan oleh Langkah Karya Production dan menampilkan pelakon-pelakon hebat seperti Rita Rudaini, Fiza Halim, Syafie Naswip, Taiyuddin Bakar, Puteri Balqis, Idris Md Diah, Boy Iman, Fadilah Mansor dan Zuraini Kassim. 

Ia mula disiar di slot Cerekarama TV3 bermula 24 Mac 2012, setiap hari Sabtu, pukul 09.00 malam.

Sinopsis
--------

Ia mengisahkan Rayyan, remaja berusia 17 tahun dan adiknya, Fara yang berusia enam tahun yang dijaga Khaty, teman baik ibunya, Melur yang dipenjarakan kerana terbabit dalam kegiatan tukang urut dan pelacur sambilan. 
Rayyan mengambil keputusan berhenti sekolah dan mencari kerja supaya dapat menyara diri dan adiknya sebelum terbabit melakukan aktiviti tidak bermoral. Rayyan tersedar kesilapannya dan mahu berubah untuk kembali ke pangkal jalan. Bagaimanakah kesudahan kedua beradik ini.

Pelakon:

1) Syafie Naswip : Rayyan remaja berusia 17 tahun 

2) Puteri Balqis : Fara kanak - kanak berusia 6 tahun 

3)

Rujukan
-------

* Rita jadi tukang urut - Berita Harian, 2012/11/10 - 06:11:13 AM Diarkibkan 2012-11-11 di Wayback Machine
* Cerekarama Anak Lorong.
**Jawatankuasa Tetap Bahasa Melayu** (Jawi: جاوتنکواس تتڤ بهاس ملايو) merupakan sebuah lembaga kebahasaan di bawah Kementerian Pendidikan Malaysia dan bertindak sebagai sebuah badan penasihat dalam hal-hal kebahasaan. Ia juga merupakan badan tertinggi bagi pihak Malaysia dalam hal-hal kerjasama kebahasaan pada peringkat negara serantau yang dinamakan sebagai Majlis Bahasa Brunei Darussalam-Indonesia-Malaysia (MABBIM). Pengerusi bagi Jawatankuasa Tetap ini adalah Ketua Pengarah Dewan Bahasa dan Pustaka Malaysia.

Penubuhan dan bidang tugas
--------------------------

Jawatankuasa Tetap ini ditubuhkan pada 23 Disember 1972 bagi melaksanakan hasrat yang terkandung dalam Pernyataan Bersama Indonesia-Malaysia yang telah ditandatangani oleh Malaysia dan Indonesia pada 23 Mei 1972 di Jakarta, Indonesia.

### Fungsi

Jawatankuasa Tetap ini berfungsi sebagai badan induk dan daya penggerak bagi negara Malaysia dalam MABBIM. Ia juga menyelaraskan dan menyeragamkan penggunaan bahasa di ketiga-tiga negara anggotanya iaitu Brunei Darussalam, Indonesia dan Malaysia. Ketua dan anggota perwakilan Malaysia ke Sidang MABBIM dipilih daripada kalangan ahli jawatankuasa ini.

### Tugas

Jawatankuasa Tetap ini bertindak merancang dan memantapkan bahasa Melayu dari segi sistem ejaan , istilah dan tatabahasa, dan membuat perakuan dan cadangan mengenai pengisian dan pelaksanaan dasar-dasar bahasa kepada Menteri Pendidikan Malaysia. Selain itu, ia juga menyusun serta menerbitkan beberapa pedoman dan panduan bahasa, antaranya termasuklah Pedoman Umum Ejaan Bahasa Melayu, Pedoman Umum Pembentukan Istilah Bahasa Melayu, Panduan Penyusunan Kamus Istilah, dan Pedoman Transliterasi Huruf Arab ke Huruf Rumi

Keanggotaan
-----------

Ahli Jawatankuasa Tetap ini dilantik oleh Menteri Pendidikan Malaysia. Mereka terdiri daripada tokoh yang berwibawa dalam bidang kebahasaan atau mewakili institusi pengajian tinggi tempatan, pertubuhan bukan kerajaan (khususnya badan kebahasaan), badan perundangan, badan korporat, Bahagian Pembangunan Kurikulum, dan Lembaga Peperiksaan Malaysia. Tempoh perkhidmatan mereka adalah 3 tahun.

Rujukan
-------

1. ↑  Universiti Kebangsaan Malaysia (27 Mac 2019). "Tahniah: Pelantikan Sebagai Ahli Jawatankuasa Tetap Bahasa Melayu (JKTBM) Malaysia". *Universiti Kebangsaan Malaysia*. Dicapai pada 4 September 2020.
2. ↑  "Pernyataan Bersama Malaysia-Indonesia". *Dewan Bahasa dan Pustaka*. Dicapai pada 4 September 2020.
3. 1 2 3  "Pengenalan Jawatankuasa Tetap Bahasa Melayu (JKTBM)". *Dewan Bahasa dan Pustaka*. Dicapai pada 4 September 2020.
Lingga melambangkan dipuja di Varanasi, India.
**Lingga** atau **linggam** (Sanskrit: लिङ्ग, rumi: *liṅga*code: sa is deprecated , Tamil: இலிங்கம், rumi: *ilinggam*code: ta is deprecated ) adalah sebuah arca atau patung dijadikan objek pemujaan atau sembahyang agama Hindu kepada dewa Siwa, dewa penting dalam anutan ini malah merupakan dewa utama dipuja dalam anutan Shaivisme. Ia bahan berhala atau "murti" penting ditempatkan dalam kuil-kuil yang dikhaskan memuja betara tersebut

Lihat juga
----------

* Hinduisme
* Yoni

Rujukan
-------

1. 1 2  "lingam". *Encyclopædia Britannica*. 2010.
2. ↑  Johnson, W.J. (2009). *A dictionary of Hinduism* (ed. 1st). Oxford: Oxford University Press. ISBN 9780191726705. Dicapai pada 5 January 2016.(langganan atau keahlian perpustakaan awam United Kingdom diperlukan)
3. ↑  Fowler, Jeaneane (1997). *Hinduism : beliefs and practices*. Brighton [u.a.]: Sussex Acad. Press. m/s. 42–43. ISBN 9781898723608.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Pembukaan tin minuman
**Tin minuman** (تين مينومن) ialah bekas logam direka bagi menyimpan cecair yang boleh dibuka dan diminum terus. Pelbagai minuman boleh disimpan dalam bekas seumpama ini baik yang ringan berkarbonat, beralkohol, jus buah, teh, minuman tenaga atau sebagainya.

Ia lazim diperbuat daripada aluminium (75% yang dihasilkan seluruh dunia) atau keluli berlapis timah (25%). Sekitar 370 bilion tin dihasilkan setiap tahun.

Mekanisme
---------

### *Pop-tab*

Tab ini dipasangkan pada suatu rivet di permukaan tin di mana tab ini akan ditarik "mengoyakkan" suatu pembukaan di permukaan tersebut.

Tab jenis ini didapati sangat berbahaya kepada peminum yang terkena pembuka tersebut uang tercabut dan tenggelam dalam air kandungan tin.

### *Ring-pull*

Kaedah ini dipatenkan pada 1975 memperkenalkan kaedah pembukaan yang lebih diperbaiki di mana tab ini bertindak sebagai tuil menekan alur sebahagian tudung tin sehingga terkoyak lalu melipat koyakan tersebut di bawah tudung tin sekaligus mengurangkan kecederaan dan sampah terhasil oleh tab yang boleh ditanggalkan.

Ukuran
------

Isipadu tampungan kaleng-kaleng ini berbeza mengikut peraturan ditetapkan dari negara ke negara. Minuman-minuman ringan di Malaysia dan Singapura paling kerap dijual berisipadu 300 ml untuk minuman tidak berkarbonat dan 325 ml untuk minuman berkarbonat. Saiz 330hingga 350 ml terhad kepada minuman yang diimport yang biasanya berharga jauh lebih mahal daripada minuman tempatan. Bekas minuman yang dijual di Indonesia pula (tin disebut sebagai "kaleng minuman") biasanya 330 ml.

Kedua-dua Malaysia dan Indonesia menetapkan isipadu tin yang dibenarkan untuk minuman keras seperti bir pada 320ml.

Rujukan
-------

1. 1 2  "The Canmaker FAQ". Canmaker.com. Diarkibkan daripada yang asal pada 2013-01-02. Dicapai pada 7 Ogos 2012.
2. ↑  Burrington, JD (1976). "Aluminium "pop tops". A hazard to child health". *JAMA*. **235** (24): 2614–7. doi:10.1001/jama.1976.03260500030022. PMID 946866.
3. ↑  "Patent US4030631 - Easy-open ecology end - Google Patents". Dicapai pada 24 Januari 2014.

Pautan luar
-----------

* The Ingenious Design of the Aluminum Beverage Can – video penerangan reka bentuk tin minuman oleh Prof. William S. Hammack dari Universiti Illinois
**Ikan Bawal** (bahasa Inggeris: *Silver Pomfret*), *Pampus argenteus*, sering kali menjadi pilihan utama sebagai hidangan istimewa di meja pengantin atau meja utama. Secara amnya ikan Bawal terbahagi kepada dua jenis iaitu bawal putih dan hitam. Ikan bawal putih dikatakan lebih tinggi permintaannya berbanding yang bawal hitam.

Bawal putih juga dikenali dengan panggilan bawal cermin, kilat, dueh putih atau dueh bujang. Ia juga dipanggil *Silver Pomfret*. Bawal cermin berbentuk seperti rombus dan sedikit cembung. Bawal cermin dewasa kelihatan lebih lebar dan cembung. Mata terletak di bahagian kepala yang kelihatan seakan bersambung terus dengan badan.

Meskipun badan bawal cermin kelihatan lebar tetapi mulut dan matanya agak kecil dan berhimpun di sudut hujung bahagian kepala. Rahang atas dan bawah juga tidak boleh membuka dengan luas.

Mungkin juga bawal cermin mendapat namanya dari pantulan cahaya dari badannya yang berkilat dan berwarna perak. Garisan deria di badannya bermula dari insang hingga mencecah zon ekor.

Manakala sirip pektoral lebih panjang berbanding sirip dorsal dan ekor melengkung bentuk V.
Warna - Badan bawal cermin diliputi sisik halus berwarna putih beralun perak dan bahagian sirip memancarkan warna kelabu.
Sesetengah bahagian badannya diliputi bintik hitam halus.

Ikan Bawal banyak terdapat di Lautan Hindi selain Afrika, Malaysia dan Jepun.

Ikan Bawal hidup dan berenang secara berkumpulan. Biasanya pada musim tertentu bawal cermin boleh didapati dengan banyak. Ia juga dikatakan sering didapati beriringan dengan udang di dasar laut.

Pergerakan spesies bawal dalam berkawan menjadikannya sebagai tangkapan yang sesuai dengan menggunakan pukat. Bagaimanapun ia boleh ditangkap menggunakan pancing dan rawai.

Rujukan
-------

1. ↑  "Jabatan Perikanan Malaysia". Diarkibkan daripada yang asal pada 2018-01-10. Dicapai pada 2018-01-10.

Pautan luar
-----------

* (Inggeris) Koleksi gambar ikan laut
**Melayu Bugis** ialah masyarakat Melayu berketurunan Bugis yang terdapat di Semenanjung Malaysia dan juga Malaysia Timur seperti di Selangor, Pahang, Johor, Negeri Sembilan serta Sabah. Masyarakat ini tertumpu di kawasan Pekan, Pahang dan juga di kawasan Kuala Selangor dan Kuala Langat di Selangor dan juga kawasan Kuala Linggi di Negeri Sembilan (walaupun masyarakat ini berkahwin campur dengan suku Melayu Minangkabau yang dominan di negeri itu) serta bandar-bandar seperti Sandakan, Lahad Datu, Kunak dan Tawau di pantai timur negeri Sabah. Terdapat juga Melayu-Bugis di Sulawesi Selatan. Mereka juga dikenali sebagai Peranakan-Bugis.

Walau bagaimanapun masyarakat Melayu Bugis ini berbeza dengan suku Bugis asli yang terdapat di Sulawesi Selatan. Ini kerana Melayu Bugis ialah hasil perkahwinan campur antara lelaki Bugis yang merantau ke Tanah Melayu sejak ratusan tahun dahulu dengan gadis Melayu tempatan. Manakala suku Bugis asli di Sulawesi Selatan masih pekat dengan pertuturan Bahasa Bugis, adat resam dan tradisi Bugis yang sangat berbeza dengan adat Melayu selain dari mengamalkan budaya hidup Indonesia. Antara mereka juga telah terputus hubungan sejak ratusan tahun. Yang ada persamaan, hanyalah dari segi warisan makanan dan seni tarian yang masih dikekalkan.

Lihat juga
----------

* Bugis di Sabah
Jerung Versus Yu di Chow Kit merupakan sebuah teater komedi ringan yang berkisarkan mengenai keadaan di satu sudut di Jalan Chow Kit yang digambarkan dengan 1001 ragam manusia yang berbaur antara bau hanyir longkang, hiruk pikuk penjaja tanpa lesen dan gelandangan yang tanpa tujuan. Di sudut yang lain pula di dalam teater ini digambarkan pula pelacur-pelacur bermekap tebal digoda beberapa lelaki hidung belang. Manusia-manusianya dianggap seperti jerung dan ikan yu.

Teater Jerung Versus Yu di Chow Kit diinspirasikan daripada epik terkenal, *The Threepenny Opera* oleh Kurt Weill. Teater yang ini ditayangkan di Panggung Bandaraya pada 2007 adalah naskhah teater muzikal aktivis teater, Roselina Khir Johari dan lakonan oleh mahasiswa dan mahasiswi dari Universiti Malaya, Kuala Lumpur. Pementasan ini adalah anjuran bersama Dewan Bandaraya Kuala Lumpur (DBKL) dan Universiti Malaya.

Sinopsis
--------

Teater ini mengisahkan Juliet, anak ketua sindiketpelesenan pengemis, Mat Susah Sadikin dari Sentul telah lari dari dari ruah untuk berkahwin dengan ketua penyamun, Remos Marijo dari Chow Kit. Apabila Mat Susah Sadikin dan isterinya Monalisa mendapat tahu, mereka mengisytiharkan perang sehingga anak gadis mereka dipulangkan. Akhirnya Remos tertangkap dan dipenjara.

Pelakon
-------

* Mohd Fairuz Selamat sebagai Remos Marijo
* Nabila Hizam sebagai Juliet
* Che Zehan sebagai Mat Susah Sadikin
* Ku Mohd Yasri sebagai ASP Kanan
* Nur Liyana Izam sebagai Laila
* Sarafina Abdullah sebagai Monalisa
* Rosdi Abdullah sebagai Arjuna
**Hannah Lux Davis** (lahir 17 Mei 1986) ialah seorang pengarah video muzik, komersial dan filem Amerika. Beliau terkenal dengan hasil karyanya terutamanya dengan artis wanita, seperti Ariana Grande, Katy Perry, Demi Lovato, Nicki Minaj, Miley Cyrus, Avril Lavigne, Christina Aguilera, Hilary Duff dan Fifth Harmony.

Biografi
--------

Davis dilahirkan dan dibesarkan di Bellevue, Washington. Di sekolah menengah, beliau didiagnosis dengan eksoforia, yang menghalang keupayaannya untuk membaca dan menulis. Beliau meninggalkan Seattle ke Los Angeles pada usia 18 tahun, di mana beliau mendaftar di Akademi Filem New York, dan Sekolah Filem Los Angeles setahun kemudian. Untuk projek terakhirnya, beliau membuat video muzik, dan memutuskan untuk meneruskan kerjaya dalam industri video muzik. Davis menamatkan pengajian dari Sekolah Filem Los Angeles pada tahun 2006, dan terlibat dalam penerbitan video muzik. Beliau bekerja untuk seketika sebagai artis solek selepas menghadiri Sekolah Solekan Pawagam untuk mendapatkan set video muzik, iklan dan filem cereka, dan mula membuat video muzik pada masa lapangnya, membayar belanjawan daripada poketnya sendiri. Video pertama yang dibayarnya untuk mengarah ialah untuk Twin Atlantic pada tahun 2010. Beliau telah merujuk Floria Sigismondi dan Sophie Muller sebagai dua pengaruhnya.

Rujukan
-------

1. 1 2 3  Wisel, Carlye (February 25, 2015). "Meet Hannah Lux Davis, the 28-Year-Old Director Ruling the Music Video World". Racked. Dicapai pada August 19, 2015.
2. ↑  "AVRIL LAVIGNE SHARES OFFICIAL VIDEO FOR NEW SINGLE "BITE ME"" (dalam bahasa Inggeris). Dicapai pada 2021-11-17.
3. 1 2  Wood Rudulph, Heather (August 15, 2016). "Get That Life: How I Became a Music Video Director". *Cosmopolitan*. Dicapai pada March 3, 2019.
4. ↑  "Miley Cyrus, Lil' Wayne Music Video Director Celebrates Recent Win At The 2014 VMA's". PR Newswire. September 9, 2014. Dicapai pada August 19, 2015.
5. ↑  Shaffer, Claire (13 November 2018). "'Breathin' Director Hannah Lux Davis on the 'Wild West' of Music Videos and Working With Ariana Grande: 'I'm in Awe of Her'". *Billboard*. Dicapai pada 20 January 2019.

Pautan luar
-----------

* Laman web rasmi
* Hannah Lux Davis di Pangkalan Data Filem Internet (IMDb)
**Sekolah Menengah Kebangsaan Kubong** atau nama ringkasnya SMK Kubong, merupakan sebuah sekolah menengah kebangsaan di Limbang, Sarawak.

Sekolah Menengah Kebangsaan Kubong menawarkan "*dual language program*" atau pendidikan subjek Sains dan Matematik dalam Bahasa Inggeris. SMK Kubong juga menawarkan Kelas Rancangan Khas sehingga tahun 2019.

Pada tahun 2009, Sekolah Menengah Kebangsaan Kubong Bukit Empas memiliki 408 pelajar lelaki dan 498 pelajar perempuan, menjadikan jumlah keseluruhan murid seramai 906 orang. Ia mempunyai seramai 78 orang guru.2009

Sejarah
-------

Sekolah Menengah Kebangsaan Kubong ditubuhkan pada tahun 2004 dan mula beroperasi pada tahun yang sama.

Pencapaian
----------

Pada tahun 2019, SMK Kubong tersenarai sebagai salah sebuah sekolah berprestasi tinggi di Sarawak, dan berjaya mencatatkan nilai GPS 3.53.

Lagu Sekolah
------------

Lagu sekolah yang berjudul 'Semangat Kita' merupakan karya ciptaan Encik Khairul Anuar Mohd Saman, Encik Lee Mok Siang dan Puan Dyg. Maimunah Bt. Daud.

Lirik lagu 'Semangat Kita':

> Bermula kita di sini
> 
> 
> Titik peluh yang dicurah 
> 
> 
> Sangat kami hargai
> 
> 
> Akanku ingat di sini
> 
> 
> Tanpamu tanpaku hidup tak menjadi
> 
> 
> Semangat perpaduan
> 
> 
> 
>   
> 
> Kami berjanji akan mengejar
> 
> 
> Cita-cita dan impian
> 
> 
> Cemerlang, Ceria, Efisien misi kami
> 
> 
> SMK Kubong kami majukan
> 
> 
> 
>   
> 
> Bagai sebutir pelita
> 
> 
> Sanggup membakar diri untuk semua
> 
> 
> Agama tidak dilupai
> 
> 
> Tanpamu tanpaku hidup tak menjadi
> 
> 
> Semangat ketabahan
> 
> 
> 
>   
> 
> Kami berjanji akan mengejar
> 
> 
> Cita-cita dan impian
> 
> 
> Cemerlang, Ceria, Efisien misi kami
> 
> 
> SMK Kubong kami majukan
> 
> 
> SMK Kubong kami majukan
> 
> 
> SMK Kubong kami majukan
> 
> 
>

Alamat
------

Sekolah Menengah Kebangsaan Kubong
Bukit Empas, Batu Dua, Jalan Kubong,
98700 Limbang,
Sarawak, Malaysia.

Pautan luar
-----------

* 

1. ↑
**Adam & Hawa** ialah sebuah drama Malaysia tahun 2012 yang diadaptasi daripada novel bertajuk sama. Dibintangi oleh Aaron Aziz dan Nadiya Nisaa.

Sinopsis
--------

Ain Hawani (Nadiya Nisaa) berkerja sebagai guru gantian di sekolah tadika milik kakak Adam Mukhriz (Aaron Aziz) seorang pilot yang lagaknya seperti playboy...
Oleh kerana sakit hati dengan Adam Mukhriz tidak mengendahkannya, kekasih Adam ingin menjerat lelaki itu. Namun tersalah perhitungan apabila Ain Hawani menjadi mangsa korban. Ain Hawani zaman solonya ternoktah pada usia remaja. Hanya kerana silap perhitungan, timbul prasangka buruk, menyebabkan dia dan Adam Mukhriz terjerat. Rayuannya tidak dipedulikan. Lelaki itu pula diam membisu, seolah-olah benar apa yang berlaku. Ain ditangkap khalwat bersama Adam

Akhirnya, ijab kabul antara mereka terlafaz dalam paksa dan tanpa rela. Sayangnya, hubungan suami isteri ini hanya tertulis di atas kertas sahaja. Ain yang kecewa, pergi jauh mencari harga diri. Adam yang ditinggalkan, menghitung hari-hari nan sepi. Setiap saat rindunya terus melimpah. Namun Ain tidak pernah berpaling melihat cinta yang mekar di hatinya. Ah... Adam pasrah! Semua itu salahnya kerana tidak berani memaknakan kata-kata. 

Setelah lapan tahun pergi dan menanti, Ain dan Adam dipertemukan di depan pintu Masjidilharam. Bagi Adam, kebetulan ini memang didoakan sekian lama. Ain pula terus membenci dan menganggap ikatan mereka sudah terputus. Hanya lafaz Adam yang ditunggu. Tapi tegarkah Ain? Sejak pertemuan itu, hati Ain berbolak-balik. Nafasnya bagai berombak, perasaannya jadi gementar dan hidupnya sudah tidak keruan hanya kerana Adam. Benarkah dalam hati ada cinta? Tapi keegoannya cuba menidakkan. Ingin diluah, mulut tak terkata. Ingin disimpan hati tak tertanggung. Bagi Adam, dia tetap menanti Hawanya biarpun lapan tahun lagi.

Pelakon
-------

* Nadiya Nisaa sebagai Ain Hawani
* Aaron Aziz sebagai Adam Mukhriz
* Anzalna Nasir sebagai Dee
* Elfaeza Ul Haq sebagai Azie
* Dazrin Kamarudin sebagai Johan
* Norman Hakim sebagai Kapten Zul
* Amyza Aznan sebagai Cikgu Zawyah
* Aznah Hamid sebagai Maria
* Rozie Rashid sebagai Kak Zah
* Fadilah Mansor sebagai Normah
* Shakilla Khoriri sebagai Eja
* Puteri Sarah Liyana sebagai Erin
* Raja Noor Baizura sebagai Mummy Liah
* Manan Suhaiman sebagai Muzaffar
* Syamimi Azra Samat sebagai Suria
* Lydiawati sebagai Faridah
* Liza Zain sebagai Mak Lang
* Aishah Sudin sebagai Zaleha
* Nor Amisah Abdullah sebagai Kak Cham
* Juwita sebagai Linda
* Watie Dillawati sebagai June
* Mummee Noor sebagai kak Ruby
* Betty Ahmad sebagai Sharina
* Fazil Kamaruddin sebagai Abah Johan
* Ryzal Jaafar sebagai Fauzi
* Yusri Salleh sebagai Musa
* Shafiz sebagai Dr Ruzaini

Runut Bunyi
-----------

* Muara Hati - Siti Nurhaliza & Hafiz Suip
* Aku yang berdosa - Shahir
* Bengang - Akim Ahmad
* Ingkar - Bunga Citra Lestari

Lihat juga
----------

* Adam & Hawa (novel)
* Dekatnya Cinta

Rujukan
-------

1. ↑  Drama Adam & Hawa mCentralMY.com. Dicapai pada 30 Mac 2023.
***Pamfir*** (Bahasa Ukraine: Полёты во сне и наяву) ialah sebuah filem cereka fiksyen Ukraine yang diarahkan oleh Dmytro Sukholytkyy-Sobchuk. Filem ini telah ditayangkan buat pertama kali pada 22 Mei 2022 di Festival Filem Cannes yang ke-75, termasuk dalam senarai *Directors' Fortnight* ke-54. Filem ini juga mula diedarkan di pasaran domestik Ukraine sejak 23 Mac 2023. Filem ini juga bakal ditambah menerusi servis penstriman Netflix bermula 22 Jun 2024. Filem ini berjaya merangkul anugerah utama menerusi Festival Filem Antarabangsa Cairo dan Festival Filem Antarabangsa Kyiv "Molodist" dan banyak mengambil bahagian dalam kebanyakkan festival filem antarabangsa yang lain. *Pamfir* tersenarai sebagai filem terbaik untuk tahun 2023 oleh *The Guardian*.

Penggambaran filem *Pamfir* dilakukan sebelum bermulanya Perang Rusia-Ukraine, di mana filem ini menjadi salah satu daripada espresi artistik terpenting yang menggambarkan keadaan Ukraine yang lebih kontemporari - "*tiupan semangat tidak berputus asa dan keinginan untuk terus mengecapi kehidupan*".

Rujukan
-------

1. ↑  "*"Pamfir" by Ukrainian Filmmaker Premiered at Cannes*". *Gwara Media*. 12 Oktober 2022. Dicapai pada 21 Mac 2023.
**Nekropolis Memphis** (Jawi: ‏نيكروڤوليس ميمفيس‎code: ms is deprecated ‎, atau **Padang Piramid**) ialah segugus kompleks makam Mesir purba dengan keluasan 30-kilometer (19 bt) di penara Gurun Barat di sekitar ibu kota purba Memphis, Mesir Hilir, dan kini di Giza, Mesir. Ia merangkumi kompleks-kompleks piramid Giza, Abusir, Saqqarah dan Dahsyur, dan disenaraikan sebagai Tapak Warisan Dunia UNESCO atas nama **Memphis dan Nekropolisnya**. Kebanyakan piramid Kerajaan Lama dibina di sini, bersama-sama banyak mastaba dan makam lain.

Saqqarah
--------

Saqqarah ialah di mana piramid Mesir yang pertama berada, Piramid Djoser, juga padang piramid pertama di Nekropolis Memphis, diasaskan pada abad ke-27 SM semasa Dinasti Ketiga, dengan 16 lagi piramid dibina sepanjang Dinasti Kelima. Walau bagaimanapun, tapak ini telah digunakan untuk pengebumian seawal-awalnya sejak Dinasti Pertama (s. abad ke-32 SM), dan terus digunakan sebagai tanah perkuburan selama 3000 tahun sehinggalah Zaman Ptolemaik (30 SM).

Dahsyur
-------

Dahsyur ialah kompleks piramid kedua yang diasaskan di Mesir, dengan Piramid Bengkok Sneferu yang unik dibina pada Dinasti Keempat semasa Kerajaan Lama (abad ke-27 SM). Tapak ini digunakan sekali-sekala sebagai tanah perkuburan dan padang piramid selama satu alaf. Enam piramid terakhirnya dibina pada Dinasti ke-13 semasa Tempoh Perantaraan Kedua (abad ke-18 SM).

Nekropolis ini berkeluasan 2.5 kali 6 kilometer, dan terletak kira-kira 30 kilometer di selatan Kaherah.

Giza
----

Piramid Giza merupakan tapak ketiga yang dibina, semasa dinasti Keempat. Ia termasuk Piramid Khufu, satu-satunya keajaiban dunia purba yang tinggal. Sfinks Agung juga berada di tapak ini.

Abusir
------

Kalau mengikut garis masa, Abusir merupakan padang piramid yang keempat dan terakhir diasaskan. Empat belas piramidnya dibina semasa Dinasti Kelima pada penghujung Kerajaan Lama, yang kekal selama 150 tahun dari abad ke-25 ke ke-24 SM.

* Memphis
* Saqqarah
* Dahsyur
* Nekropolis Giza
* Abusir

Rujukan
-------

1. ↑  "Memphis and its Necropolis – the Pyramid Fields from Giza to Dahshur". *UNESCO World Heritage Centre*. United Nations Educational, Scientific, and Cultural Organization. Dicapai pada 7 September 2021.
2. ↑  © UNESCO World Heritage Centre 1992-2011 approximately 11:40GMT 2.9.11
3. ↑  DAI website-copyright © 2011 Deutsches Archäologisches Institut Diarkibkan 2013-12-18 di Wayback Machine retrieved 12:14GMT 2.10.11

Bacaan lanjut
-------------

* CJ Martin - Papirus Demotik dari Necropolis Memphite Dalam Koleksi Muzium Antikuiti Negara di Leiden, Muzium British dan Muzium Hermitage (diambil 11:08GMT 1.10.11)
* Dokumen yang berkaitan dengan *Book of Coming Forth by Day* ) - Maarten J. Raven (diambil 11:16 1.10.11)

Pautan luar
-----------

* Pangkalan data Misi Leiden-(Hak Cipta oleh Feet XL© 2011) dicapai 13:36 1.10.11
* Émile Prisse d'Avennes - [Necropolis of Memphis (piramid Giza) - Bibliothèque nationale de France
**Astro Box Office Sport** merupakan sebuah saluran sukan milik Astro.

Sejarah
-------

### Pergantian nombor

Pada 1 Februari 2001, **Astro Box Office Sport** telah berada di **Saluran 500**.

Pada 1 Februari 2004, **Astro Box Office Sport** telah dinomborkan semula dari **Saluran 500** ke **Saluran 28 & 29**.

Pada 1 Jun 2006, **Astro Box Office Sport** telah dinomborkan semula dari **Saluran 28 & 29** ke **Saluran 22 & 23**.

Pada 23 Disember 2006, **Astro Box Office Sport** telah dinomborkan semula dari **Saluran 22 & 23** ke **Saluran 88 & 89**.

Pada tanggal 1 Oktober 2007, **Astro Box Office Sport** akan diubah nombor memperkenalkan menjadi 3 digit iaitu **953 & 954**.

Pada 20 September 2008, **Astro Box Office Sport** telah dinomborkan semula dari **Saluran 953 & 954** ke **Saluran 971, 972, dan 973**.

Pada 21 Ogos 2017, **Astro Box Office Sport** telah berada di **saluran 825 & 845 (HD)**.

Pada 29 Oktober 2023, **Astro Box Office Sport** telah berada di **Saluran 829 (HD)**.

Lihat juga
----------

* Astro Box Office Events
* Astro Box Office Movies Thangathirai
* Astro Box Office Movies Tayangan Hebat
**Mutiara** adalah judul drama lipur lara syarikat Sinemart yang ditayangkan secara *stripping* (setiap hari) di televisyen swasta di Indonesia, yaitu RCTI, pada pukul 19.00. Judul Mutiara diambil dari nama tokoh utamanya, yaitu Mutia dan Tiara. Drama lipur lara ini merupakan adaptasi dari komik Jepun berjudul "Popcorn".

Pemain
------

* Dhea Imut sebagai Mutia & Tiara
* Ade Surya Akbar sebagai Iman
* Stuart Collin sebagai Reza
* Nimaz Dewantary sebagai Aulia
* Gerald Y. Putra sebagai Ivan
* Martin Lev sebagai Wisnu
* Antik Arifani sebagai Nina
* Ine Wijayanti sebagai Vega
* Rico Tampatty sebagai Papa Mutia & Tiara
* Meriam Bellina sebagai Mama Mutia & Tiara
* Lucky Alamsyah sebagai Papa Aulia
* Moudy Wilhelmina sebagai Mama Aulia
* Riyanto RA sebagai Papa Adopsi Mutia
* Dewi Affandi sebagai Mama Adopsi Mutia
* Anabella sebagai Adik Reza
* Tb. Maulana sebagai Kakek Mutia & Tiara
* Nani Widjaya sebagai Nenek Mutia & Tiara
* Joy Octaviano sebagai Bobby

Jalan Cerita
------------

Ada dua anak, yang bernama Mutia dan Tiara. Mereka berdua berbeda nasib. Mutia sakit berpanjangan sedangkan Tiara tomboi, sehat, dan ceria. Karena Mutia sering sakit, Tiara dihantar ke rumah neneknya di Bandung. Suatu ketika, Tiara kembali ke Jakarta untuk menemui ibu bapanya. Di Jakarta, Tiara satu sekolah dengan Iman yang badung.

Iman adalah seorang teman Tiara yang menyukai Tiara. Dia tergabung dalam Geng Badung bersama Ivan (ketua kelas), Bobby (yang juga menyukai Tiara), Tiara, Nina (perempuan yang paling feminin di antara anggota yang lain), dan Vega (wakil ketua kelas berambut keriting). Kemudian bergabung pula Aulia (saudara angkat Tiara).

Iman sebenarnya sangat menyukai Tiara, tetapi dia menyembunyikannya. Dia disaingi oleh Bobby dan yang paling berat adalah Kak Reza, yang pintar melukis dan benar-benar disukai Tiara.

Suatu saat, dia melihat trik untuk membuat perempuan yang disukai cemburu. Karena itulah dia berusaha membuat cemburu Tiara dengan mendekati Aulia. Namun, Aulia juga suka pada Iman, sehingga semua teman-temannya meledeki Iman. 

Iman hidup sederhana. Dia suka membantu ibunya —yang juga menyukai Tiara— mengirim catering. Rendang buatan ibu Iman adalah favorit Tiara. Namun, ayahnya lelaki yang amat jahat. Dia suka berjudi, dan menjual anak, termasuk berusaha menjual Tiara. Seringkali Iman dipukuli oleh ayahnya sendiri karena melawan.

Catatan
-------

Pranala luar
------------

* Sinetron Mutiara di situs Sinemart



|  |  |
| --- | --- |
| Ikon tunas | Rencana berkenaan filem ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sabi'ul Malik Shafie** atau lebih dikenali sebagai **Along** (22 April 1980 - 26 Disember 1999) ialah seorang penyanyi lelaki Malaysia. Beliau terkenal sebagai penyanyi kumpulan pop rock Malaysia, Spoon dan meraih kejayaan dalam tempoh yang singkat dalam kerjaya muziknya. Pada 1999, beliau meninggal dunia ketika namanya meniti puncak populariti.

Spoon
-----

Rencana utama: Kumpulan Spoon
Dia melalui kerjayanya sebagai penyanyi di sebuah kumpulan bernama Spoon.

Kematian
--------

#### Pembunuhan

Beliau yang ketika itu berusia 19 tahun, telah ditemui mati di dalam sebuah guni di sebuah gaung, bertempat di Kilometer 28, Jalan Kuala Klawang-Genting Peras, Jelebu pada 6 Januari 2000. Sebelum itu, Along dilaporkan hilang pada 25 Disember 1999, Along dipercayai telah dibunuh pada 26 Disember 1999 jam 1 pagi di sebuah tempat lain sebelum mayatnya dibuang di dalam gaung tersebut.

Ibu dan bapa Along, bagaimanapun enggan menerima keputusan DNA yang mengesahkan mayat tersebut sebagai Along, dan masih berharap Along akan ditemui semula dalam keadaan hidup. Namun setelah 5 tahun kemudian ibu bapa nya telah menerima kenyataan.

#### Pembicaraan Mohamed Ya'cob

Pada 19 Januari 2000, seorang anggota polis berpangkat Lans Koperal, Mohamed Ya’cob Demyati dari cawangan pengawal pengiring Ibu Pejabat Polis Kontinjen Kuala Lumpur dihadapkan ke mahkamah Majistret Seremban atas tuduhan membunuh Along.

Pada 10 April 2002, Mohamed Ya'cob didapati bersalah oleh Mahkamah Tinggi terhadap tuduhan membunuh Along dengan sengaja pada pukul 1 pagi, 26 Disember 1999. Pada 2 November 2010, Mahkamah Persekutuan mengekalkan hukuman mati terhadap Mohamed Ya’cob namun ia diringankan kepada penjara sepanjang hayat selepas Lembaga Pengampunan membenarkan petisyen rayuannya. Mohamed Ya'cob terlepas hukuman pemenjaraan sepanjang hayat selepas Mahkamah Persekutuan meminda kepada penjara 33 tahun.

Pada 16 November 2023, Mohamed Ya'cob dibebaskan dari Penjara Kajang selepas selesai menjalani hukuman penjara 33 tahun.

Legasi
------

Dia telah digantikan oleh adiknya sendiri dengan nama Azlong.

Rujukan
-------

1. ↑  Niezam Abdullah (6 Januari 2015). "Imbasan 15 Tahun Kisah Sedih, Pembunuhan Along (Spoon)". mSTAR Online. Dicapai pada 2015-11-29.
2. ↑  Niezam Abdullah (30 Mei 2017). "Misteri di sebalik pembunuhan Along Spoon akhirnya terbongkar". Oh My Media. Dicapai pada 28 Oktober 2017.
3. ↑  "Along pernah ucap setakat cium sahaja'". Utusan Malaysia. 29 Julai 2000. Dicapai pada 30 Mei 2017.
4. ↑  "Ya'cob berniat membunuh Along - pendakwa raya". Utusan Malaysia. 30 Mei 2017. Dicapai pada 29 Julai 2008.
**Gunung Wakid** adalah gunung yang kedua tertinggi di kawasan daerah Tambunan, selepas Gunung Alab (1,500 meter). Gunung ini terletak di Kampung Sunsuron dan mempunyai ketinggian 1,372 meter dan dikelilingi hutan tebal yang menghijau. Di atasnya ada sebuah tiang salib yang didirikan beberapa dekad yang lalu.

Gunung Wakid terletak berhampiran Kampung Sunsuron. Hutan sekelilingnya telah dikekalkan bagi melindungi gunung ini sebagai kawasan tadahan air dan sumber hasil hutan, yang penting bagi penduduk sekitar.

Namanya
-------

Merurut penduduk tempatan pada masa dahulu seorang nenek ("Odu-Odu") mendaki gunung Wakid untuk mencari hasil hutan. Apabila dia hilang, seluruh penduduk kampung pergi mencari, tetapi hanya menjumpai bakul buluhnya ("wakid") (bakul buluh yang digunakan penduduk tempatan bagi mengumpul buah dan sayuran). Begitulah gunung Wakid mendapat namanya.

Rujukan
-------

1. ↑  Environment détente: quo vadis ecological economics and sustainability science : 6-7 May 2003, Awana Kijal Golf and Country Resort, Kemaman, Terengganu  
Salihin Wong Abdullah (Wan.), Kolej Universiti Sains dan Teknologi Malaysia  
Kolej Universiti Sains dan Teknologi Malaysia, 2003 - Business & Economics - 569 pages
2. ↑  (Inggeris) Climbing Mount Wakid (Gunung Wakid) Diarkibkan 2017-08-13 di Wayback Machine

Pautan luar
-----------

* Gambar pendakian gunung Wakid
Jangan dikelirukan dengan M.A.I.D. (drama).

***The Maid*** ialah sebuah siri drama televisyen Malaysia 2021 mulai 6 Januari 2021 arahan Helmi Yusof dibintangi oleh Mira Filzah, Ezzaty Abdullah, Eina Azman, Sherry Alhadad dan Norman Hakim  Drama ini mengisahkan seorang suami yang berpoligami empat isteri dan diberikan pembantu rumah setiap seorang.

Sinopsis
--------

Mengisahkan tentang kehidupan Jay (Norman Hakim) bersama empat orang isterinya iaitu Suhana (Sherry Alhadad), Nadia (Eina Azman), Fika (Ezzaty Abdullah) dan Elisa (Mira Filzah) yang mula jadi popular setelah Jay mengabadikan kisahnya dalam berpoligami menerusi sebuah novel bertajuk Mr Payung Emas. Pada luaran, kehidupan mereka nampak bahagia namun hakikatnya Suhana, Nadia, Fika dan Elisa saling membenci. Hanya pembantu rumah tiap-tiap isteri yang mengetahui kisah mereka. 

Konflik terjadi apabila isteri keempat, Elisa, telah terbunuh ketika perjumpaan keluarga. Oleh kerana semua ahli keluarga berada di tempat kejadian, mereka adalah suspek utama pembunuhan. Jadi mula timbul persoalan siapa pembunuh sebenar Elisa dan mengapa pembunuhan itu berlaku. 

Penyiasatan bermula dan rahsia demi rahsia milik isteri-isteri Jay telah dibongkar. Situasi menjadi lebih misteri apabila Citra muncul sebagai pembantu rumah yang baru. Suhana, isteri pertama Jay, menjadi ragu-ragu dengan identiti sebenar Citra. Yana (Zarina Zainoordin), pembantu rumah Elisa pada awalnya tidak mempercayai Citra, tetapi bertukar menjadi percaya padanya kerana Citra memberitahu bahawa dia adalah adik Elisa. Citra menjadi pembantu rumah Puan Suhana kerana ingin menyiasat disebalik kematian kakaknya. Manakala Fika, isteri ketiga Jay, meragui niat sebenar Citra. Dia dan Suhana bergabung untuk menyiasat tentang Citra.

Siapakah dalang di sebalik kematian Elisa?

Pelakon
-------

* Norman Hakim sebagai **Jayden**
* Sherry Alhadad sebagai **Suhana**
* Eina Azman sebagai **Nadia**
* Ezzaty Abdullah sebagai **Fika**
* Mira Filzah sebagai **Elisa**
* Siti Khadijah Halim sebagai **Citra**
* Zarina Zainoordin sebagai **Yana**
* Atoi Tohet sebagai **Raja**
* Nadya Syahera sebagai **Juju**
* Ieda Moin sebagai **Kak Mel**
* Nabil Aqil sebagai **Remy**
* Andy Teh sebagai **Bahar**
* Fad Anuar sebagai **Jamal Badri**
* Thaqif Zohiri sebagai **Taufik**
* Didie Alias sebagai **Warden Penjara** (Episod: Membawang Dalam Penjara)
* Fira Nasrom sebagai **Banduan** (Episod: Membawang Dalam Penjara)
* Pauline Usang sebagai **Banduan** (Episod: Membawang Dalam Penjara)

Rujukan
-------

1. ↑   The Maid MyInfoTaip.com. Dicapai 6 Januari 2021
**Marc-Anthony Hurr** (lahir 17 November 1991) ialah Ahli Parlimen Unicameral Dominicana, berkhidmat sejak pemilihannya pada 2019. Dilahirkan di Dominicana, Hurr memegang ijazah Sarjana dalam Matematik Kejuruteraan dari Universiti Bristol dan melanjutkan pelajarannya di Kejuruteraan Industri di Universiti Seville sebelum menghadiri Harvard Business School.

Kehidupan
---------

Marc-Anthony Hurr dilahirkan pada 17 November 1991, di Dominicana. Ibunya ialah Marie-Line Hurr (née Fages), seorang guru bahasa Perancis, Sepanyol dan Inggeris yang dilahirkan di Perancis. Bapanya, Stanley Hurr, adalah seorang pelukis Inggeris, karikatur, dan ilustrator yang dilahirkan di London. Beliau belajar Matematik Kejuruteraan di Universiti Bristol dan menerima ijazah Sarjana. Selepas itu, beliau belajar Kejuruteraan Industri di Universiti Seville. Beliau menamatkan pendidikannya di Harvard Business School.

Pada 2016, Hurr berpindah ke London, UK, dan mula bekerja di firma perunding. Kemudian pada tahun itu, dia meletak jawatan untuk kembali ke Dominicana, di mana dia dipilih ke Parlimen Dominicana. Beliau bertanggungjawab dalam pembangunan ekonomi dan transformasi digital negara.

Pada 2019, Hurr telah dipilih sebagai ahli Dewan Perhimpunan Republik Dominican.

Nota
----

1. ↑  mindmingles (2023-02-22). "Financial obstacles and challenges facing the New Generation CEO". *The Techy Info* (dalam bahasa Inggeris). Dicapai pada 2024-01-25.
2. ↑  varsha (2023-05-04). "3 Characteristics to Improve Your Self-Development as a Leader, according to Marc Anthony Hurr". *CloudiBee* (dalam bahasa Inggeris). Dicapai pada 2024-01-25.
3. ↑  Lapworth, Clare (2021-10-05). "Marc-Anthony Hurr: How engineering mathematics gave me the perfect skill set for fintech". *We are Engineering* (dalam bahasa Inggeris). Dicapai pada 2024-01-25.
4. ↑  "IBAN WALLET CORPORATION OÜ - 14748328 | Story: Tegevuslugu | STORYBOOK ®". *ssb.ee* (dalam bahasa Estonia). 2023-02-28. Dicapai pada 2024-01-25.
5. ↑  "DLP Candidate Dr Mark Anthony Hurr Seeks for Digitalization of the Nation". *dominicanewsonline* (dalam bahasa Inggeris). Dicapai pada 2024-01-25.